**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

Από το υπ’ αριθμ. 1/09-01-2022 πρακτικό ειδικής συνεδρίασης του Δημοτικού Συμβουλίου Θέρμης.

**Αριθμ. Απόφ. 1/2022 ΘΕΜΑ : «Εκλογή μελών Προεδρείου Δημοτικού Συμβουλίου»**

Στη Θέρμη και στο Πολιτιστικό Κέντρο Δήμου Θέρμης (Καραολή Δημητρίου με Καπετάν Χάψα γωνία) σήμερα την 09η-Ιανουαρίου-2022 ημέρα Κυριακή και ώρα 11:00 συνεδρίασε (**ειδική δια ζώσης συνεδρίαση)** το Δημοτικό Συμβούλιο του Δήμου Θέρμης μετά από την υπ’ αριθ. 561/05-01-2022 έγγραφη πρόσκληση του πλειοψηφήσαντος Δημοτικού Συμβούλου του συνδυασμού του δημάρχου που έχει εκλεγεί με τις περισσότερες ψήφους, που επιδόθηκε σε καθένα σύμβουλο και στο Δήμαρχο σύμφωνα με τις διατάξεις των άρθρων 64, 67 και 74 του ν. 3852/2010, όπως τα άρθρα αυτά αντικαταστάθηκαν και ισχύουν και των αριθ. 932/96599/29-12-2021 & 933/96605/29-12-2021 εγκυκλίων του ΥΠΕΣ και την ΚΥΑ Δ1α/ΓΠ.οικ. 81558/29-12-2021 του άρθρου 64 του Ν. 3852/2010 όπως αντικαταστάθηκε με το άρθρο 71 του Ν. 4555/2018

 Αφού διαπιστώθηκε ότι υπάρχει νόμιμη απαρτία γιατί σε σύνολο 33 μελών βρέθηκαν παρόντα 30δηλαδή :

|  |  |
| --- | --- |
| ΠΑΡΟΝΤΕΣ | ΑΠΟΝΤΕΣ |
|  | Παπαδόπουλος Θεόδωρος, Δήμαρχος |  |  |
| 1 | Μουστάκας Βασίλειος (προεδρεύων) | 1 | Φάσσας Χρήστος |
| 2 | Αγοραστούδη Ευγενία | 2. | Καπουσούζη Καραγιάννη Μαριάνθη (Μαριάννα) |
| 3 | Αναγνώστου Πασχάλης | 3. | Βλαχομήτρος Δημήτριος |
| 4 | Αποστόλου Στυλιανός |  |  |
| 5 | Βογιατζής Δημήτριος |  |  |
| 6 | Γαντάς Σπυρίδων |  |  |
| 7 | Γκιζάρης Στέργιος |  |  |
| 8 | Γκοστίλης Βασίλειος  |  |  |
| 9 | Γραικός Κωνσταντίνος |  |  |
| 10 | Ζελιλίδης Δαμιανός |  |  |
| 11 | Ιωσηφίδης Ιωάννης |  |  |
| 12 | Καρκατζίνος Νικόλαος |  |  |
| 13 | Καρκατζούνη Θεοφάνη (Φάνη) |  |  |
| 14 | Κουγιουμτζίδης Κωνσταντίνος |  |  |
| 15 | Κουτρή Ευαγγελία (Λίτσα) |  |  |
| 16 | Λαγός Νικόλαος |  |  |
| 17 | Μαλικάς Ευριπίδης (Δάκης) |  |  |
| 18 | Μπίκος Νικόλαος |  |  |
| 19  | Μωραϊτης Αργύριος (Λάκης) |  |  |
| 20 | Παπαδάκη Αθηνά (Νανά) |  |  |
| 21 | Πονερίδης Παναγιώτης |  |  |
| 22 | Σαμαράς Σωκράτης |  |  |
| 23 | Τιτέλης Κωνσταντίνος |  |  |
| 24 | Τριανταφυλλίδου Ιωάννα |  |  |
| 25 | Τσιφτελίδου Άννα |  |  |
| 26 | Τσολάκης Απόστολος |  |  |
| 27 | Φωτιάδης Σάββας |  |  |
| 28 | Χατζηαντωνίου Αργυρώ |  |  |
| 29 | Χατζηδημητρίου Φανή |  |  |
| 30 | Χίνη Δήμητρα |  |  |

κηρύχτηκε από τον πλειοψηφήσαντα Δημοτικό Σύμβουλο κο Μουστάκα Βασίλειο, που προήδρευσε, η έναρξη της συνεδρίασης.

Ο προεδρεύων σύμβουλος, αφού ανέθεσε καθήκοντα ειδικού γραμματέα στην δημοτική υπάλληλο κα Νικολαΐδου Ευθυμία κάλεσε το συμβούλιο να προβεί στην εκλογή των τακτικών μελών του προεδρείου του δημοτικού συμβουλίου για την δεύτερη θητεία της τρέχουσας δημοτικής περιόδου, ήτοι για το χρονικό διάστημα από 10.1.2022 έως 31.12.2023, στην ειδική αυτή συνεδρίαση, η οποία έλαβε χώρα σύμφωνα με τις διατάξεις του άρθρου 64 του ν. 3852/2010, όπως το άρθρο αυτό αντικαταστάθηκε με το άρθρο 71 του ν. 4555/2018 και τροποποιήθηκε με τους Ν. 4623/2019 και 4625/2019

Ειδικότερα, όπως ανέφερε ο προεδρεύων σύμβουλος, προτείνεται ο πρόεδρος από την παράταξη του εκλεγέντος δημάρχου, ο αντιπρόεδρος από την παράταξη που αναδείχθηκε δεύτερη σε εκλογική δύναμη και ο γραμματέας από την παράταξη που αναδείχθηκε τρίτη σε εκλογική δύναμη.

Στη συνέχεια, κάλεσε όλους τους συμβούλους της δημοτικής παράταξης “ΔΗΜΟΚΡΑΤΙΚΗ ΕΝΟΤΗΤΑ» του εκλεγμένου δημάρχου να αποσυρθούν ώστε να αναδείξουν τον υποψήφιο πρόεδρο του δημοτικού συμβουλίου.

Ταυτόχρονα, κάλεσε τα μέλη της παράταξης «ΠΑΡΕΜΒΑΣΗ ΠΟΛΙΤΩΝ» που αναδείχθηκε δεύτερη σε εκλογική δύναμη να αποσυρθούν και να αναδείξουν τον υποψήφιο αντιπρόεδρο του δημοτικού συμβουλίου.

Τέλος, κάλεσε τα μέλη της παράταξης «ο δήμος μας ΑΥΡΙΟ» που αναδείχθηκε τρίτη σε εκλογική δύναμη να αποσυρθούν και να αναδείξουν τον υποψήφιο γραμματέα του δημοτικού συμβουλίου.

Όπως ενημέρωσε ο προεδρεύων σύμβουλος, προτεινόμενοι για την κάλυψη των θέσεων του προεδρείου από τις παρατάξεις είναι όσοι συγκεντρώσουν την απόλυτη πλειοψηφία του συνόλου των μελών των αντίστοιχων παρατάξεων, κατόπιν μυστικής ψηφοφορίας. Εάν κανείς από τους ενδιαφερόμενους δεν συγκεντρώσει την απόλυτη πλειοψηφία, τότε η ψηφοφορία θα επαναληφθεί. Εάν και κατά τη δεύτερη αυτή ψηφοφορία δεν συγκεντρωθεί η απόλυτη πλειοψηφία του συνόλου των μελών του συνδυασμού ή υπάρξει ισοψηφία, τότε διενεργείται και τρίτη ψηφοφορία μεταξύ των δύο επικρατέστερων υποψήφιων. Κατά την τρίτη ψηφοφορία εκλέγεται όποιος συγκεντρώσει τη σχετική πλειοψηφία των παρόντων μελών της παράταξης, ενώ σε περίπτωση ισοψηφίας θα διενεργηθεί κλήρωση.

Σε περίπτωση που κατά το πρώτο στάδιο υποβάλλεται μία μόνο υποψηφιότητα για κάποιο από τα αξιώματα του προεδρείου, η υποψηφιότητα αυτή προάγεται στο δεύτερο στάδιο της διαδικασίας χωρίς να προηγείται ενδοπαραταξιακή ψηφοφορία.

Οι σύμβουλοι των παρατάξεων ακολούθησαν τη διαδικασία που αναλύθηκε. Μετά την ολοκλήρωσή της ο προεδρεύων σύμβουλος ανακοίνωσε τα ονόματα των υποψηφίων που εκλέχθηκαν –προτάθηκαν και συγκεκριμένα:

α. υποψήφιος πρόεδρος από την παράταξη «ΔΗΜΟΚΡΑΤΙΚΗ ΕΝΟΤΗΤΑ» η κα Παπαδάκη Αθηνά

β. υποψήφιος αντιπρόεδρος από την παράταξη «ΠΑΡΕΜΒΑΣΗ ΠΟΛΙΤΩΝ» η κ.

Αγοραστούδη Ευγενία και

γ. υποψήφιος γραμματέας από την παράταξη «ο δήμος μας ΑΥΡΙΟ» ο κ. Γραικός Κωνσταντίνος

Ο προεδρεύων σύμβουλος ενημέρωσε, στη συνέχεια, ότι αφού ολοκληρώθηκε η διαδικασία του προτεινόμενου υποψηφίου για καθένα από τα αξιώματα του προεδρείου του συμβουλίου, το τελευταίο καλείται να επικυρώσει την εκλογή του υποδειχθέντος υποψηφίου για κάθε αξίωμα και για το λόγο αυτό κάλεσε τα μέλη των παρατάξεων να υποβάλλουν τυχόν διαφορετικές προτάσεις. Παράλληλα, γνωστοποίησε ότι η εκλογή των προτεινόμενων υποψήφιων για κάθε αξίωμα επικυρώνεται από το δημοτικό συμβούλιο, αν δεν υποβληθεί διαφορετική πρόταση ή εάν καμία από τις διαφορετικές προτάσεις που τυχόν υποβληθούν, κατά τη μυστική ψηφοφορία που διεξάγεται και στην οποία μετέχει και ο αρχικώς υποδειχθείς υποψήφιος, δεν καταφέρει να συγκεντρώσει τα δύο τρίτα (2/3) του συνολικού αριθμού των μελών του δημοτικού συμβουλίου.

Πριν την έναρξη της διαδικασίας εκλογής ο επικεφαλής Δημοτικός Σύμβουλος της παράταξης «ΛΑΙΚΗ ΣΥΣΠΕΙΡΩΣΗ ΘΕΡΜΗΣ» κος Καρκατζούνης Θεοφάνης δήλωσε ότι οι σύμβουλοι της παράταξης θα απέχουν από τη διαδικασία εκλογής του Προεδρείου του Δημοτικού Συμβουλίου, δηλώνοντας την αντίθεσή τους στις προβλέψεις του Νόμου που προκρίνουν εκλογή στα αξιώματα συγκεκριμένων παρατάξεων.

Στη συνέχεια διαπιστώθηκε ότι δεν υποβλήθηκε καμία επιπλέον υποψηφιότητα για τα αξιώματα του Προέδρου, του Αντιπροέδρου και του Γραμματέα του Δημοτικού Συμβουλίου.

Κατόπιν των ανωτέρω και μετά το πέρας της αναφερόμενης διαδικασίας, (μυστική ψηφοφορία) έγινε αποσφράγιση των φακέλων από τον Προεδρεύοντα και την Γραμματέα και διαπιστώθηκε ότι έλαβαν:

* Για την εκλογή Προέδρου

Έγκυρα 27 (είκοσι επτά) ψηφοδέλτια

Άκυρα 1 (ένα ) ψηφοδέλτιο

Λευκά 4 (τέσσερα) ψηφοδέλτια

Έλαβαν : Παπαδάκη Αθηνά είκοσι τρεις (23) ψήφους

* Για την εκλογή Αντιπροέδρου

Έγκυρα 27 (είκοσι επτά) ψηφοδέλτια

Άκυρα 1 (ένα) ψηφοδέλτιο

Λευκά 1 (ένα) ψηφοδέλτιο

Έλαβαν : Αγοραστούδη Ευγενία είκοσι έξι (26) ψήφους

* Για την εκλογή Γραμματέα

Έγκυρα 28 (είκοσι οχτώ) ψηφοδέλτια

Άκυρα 0 (μηδέν) ψηφοδέλτια

Λευκά 0 (μηδέν) ψηφοδέλτια

Έλαβαν : Γραικός Κωνσταντίνος είκοσι οχτώ (28) ψήφους

Με βάση το αποτέλεσμα της ψηφοφορίας και το άρθρο 64 του Ν. 3852/2010 εκλέχθηκαν για την δεύτερη θητεία (10.1.2022 - 31.12.2023) με απόλυτη πλειοψηφία του συνόλου των μελών του Δημοτικού Συμβουλίου:

Πρόεδρος του Δ.Σ. η κα Παπαδάκη Αθηνά

Αντιπρόεδρος του Δ.Σ. η κα Αγοραστούδη Ευγενία

Γραμματέας του Δ.Σ. ο κος Γραικός Κωνσταντίνος

Της εκλογής απείχαν οι Δ.Σ. Καρκατζούνης Θεοφάνης και Τριανταφυλλίδου Ιωάννα.

Η απόφαση αυτή πήρε αύξοντα αριθμό 1/2022.

Αφού τελείωσαν τα θέματα της ημερήσιας διάταξης, λύνεται η συνεδρίαση. Για το παραπάνω θέμα συντάχθηκε το παρόν πρακτικό και υπογράφεται ως εξής :

**Υ Π Ο Γ Ρ Α Φ Ε Σ**

**Ο ΠΡΟΕΔΡΟΣ ΤΑ ΜΕΛΗ ΑΚΡΙΒΕΣ ΑΠΟΣΠΑΣΜΑ**

  **Η ΕΚΛΕΓΕΙΣΑ ΠΡΟΕΔΡΟΣ Δ.Σ.**

 **ΠΑΠΑΔΑΚΗ ΑΘΗΝΑ**